cyanic-selkie/wikianc huggingface dataset:
Neuwirtshauser Forst
Da Neuwirtshauser Forst is a 20,73 km² grouß gmoafreies Gebiet im Landkroas Bad Kissingen in da bayerischn Rhön. Des Gebiet is komplett bewoidt.
Log
Da Neuwirtshauser Forst liegt nördli vo da Gmoa Wartmannsroth, midm nomansgemdn Ortste Neuwirtshaus. Im gmoafreien Gebiet lieng oanige Exklaven vo da Gmoa Wartmannsroth, vom Moakt Schondra sowia vom Moakt Oberthulba. De Bundesstroß 27 und de BAB 7 valaffa duachs östliche Areal. De hechste Eahebung im Neuwirtshauser Forst is des Knörzchen mid.
Negba
Negba (hebr. נֶגְבָּה) is a Kibbuz in da neadlichn Negev, im Sidbeziak vau Israel. Es liegt zwischen de Städt Kirjat Mal’achi und Askalon. Es Wuat "Negba" bedeidt auf oidhebräisch "sidweats" und is aus an Vers vom Buach Genesis (Tanach bzw. Bibel) iwanumma wuan, wo in Abraham auftrogn wiad, duachs gaunze Laund Israel z reisn (vau Ost noch West, vau Noad noch Sid).
Dea Kibbuz hod 768 Einwohna und a Flächn vo 12 Quadratkilomäta.
Gschicht und Wiatschoft
Da Kibbuz Negba is 1939 grindt wuan. De easchtn Siedla san aus Poin kumma und woan vom Hashomer Hatzair, ana sozialistisch-zionistischn Jugadorganisation. De easchte Siedlung woa a tower and stockade settlement (Tuam und Palisadnsiedlung) wia zua dea Zeit, wearend an Arabaaufstaund, vü entstaundn san.
Im arabisch-israelischn Kriag vo 1948 is Negba vo da egypischn Armee teiweis zasteat wuan. Im Freiliachtmuseum eainnad no a vau Gschoßn duachlechata Wossatuam, a egypitscha Panza und a Denkmoi an de Zeit.
De tradizionölle wiatschoftliche Grundlog woa friacha alaa de Laundwiatschoft. Späda san no aundare Sochn dazua kumma, so dass da Kibbuz finanziö recht guad dostäht. Dazua gheat a Freiliachtmuseum und da Mit-Betrieb vo am Spa, Hamei Yoav, mit haßn Quön und Thermäubod. In de 1970a Joa hod da Kibbuz a eafoigreiche Vapockungsfirma aufbaut, de wos heit no gibt: C.L.P.-Gal Industries. De Firma wiad heit vau an Konzean gfiaht, dea wos jetzt aa de Meaheitsaunteule hoit.
Seit de 1990a Joa bis 2004 hod da Kibbuz an Migliedaschwund ghobt. 2004 is a steakare ökonomische Unobhengigkeit vau de Mitglieda eigfiaht wuan, seitdem gibts wieda an Zuawox.
Freiliachtmuseum
Des Freiliachtmuseum vau Negba zagt an Teu vaum Kibbuz aus de Grindajoa.
Eneagiegwinnung
Eneagiegwinnung (dt.: Energiegewinnung) stähd fia:
Beielstein
Beielstein stähd fia:
Schau aa:
Amberg
Amberg is a greisfreie Stod im Regierungsbeziak Obapfoiz in Ostbayern. De historische Stod Amberg, de zu de am bestn erhoitna middloitalichn Stodanlagen vo Eiropa zejt, liegt in ebba 60 Kilometa estli vo Niamberg an da Vils und is gmoasam mit Weidn in da Obapfoiz Sitz vo oana Fachhochschui.
Stodrat
(Stand: Kommunalwoi vom 3. Meaz 2002, vom 2. Meaz 2008 bzw. vom 16. Meaz 2014)
Jerusalem, New York
Jerusalem is a Stod im Beziak Yates (Yates County), New York in da USA. De Stod hod 4.469 Eihwohna (2010 Zensus). Ian Nauman hods vau da oidn Stod Jerusalem in Israel.
Jerusalem liegt aun da State Route 54A und is 169 Quadratkilometa groß. 9.97% davau san Wossaflächn, weu a Teu vaum Keuka See (Keuka Lake) zua Stod gheat. Jerusalem in New York büd de Sidgrenz vaum Beziak Yates (Yates County).
Sandstoa
Sandstoa (dt.: Sandstein) is a Sedimentstoa, dea wo aus vakittetn Sandkeandln zammagsetzd is. De Sandkeandln bstenga voa oim aus Quarz und/oda Fejdspat, wei des de haifigsdn Minerain in da Eadkrustn san. Se hom a Gress zwischn 0,063 und 2 mm.
Ois Natuaweakstoa
Sandstoa is seit Menschn Gedenkn a wichtigs Baustoff. Es wead bis heit ois Pflasta, Wegeplottn und voa oim ois Fassadn vawendd. De Oidstod vo Niamberg is beispuisweis vo Sandstoafassadn prägd.
Rocchetta a Volturno
Rocchetta a Volturno is a italienische Gmoa (comune) mid 1113 Eihwohna (Stond: 31. Dezemba 2015) in da Provinz Isernia in da Molise. De Gmoa liegt uma 12 Kilometa westnoadwestli vo Isernia am Nationalpark Abruzzen, Latium und Molise und grenzt unmiddlboa an de Provinz Frosinone (Latium).
1295
Des is a Iwablick iwas Joar 1295.
Harrien
Harrien stähd fia:
Skagit County, Washington
Skagit County is a County in Washington in da USA.
Ödenburg
Ödenburg (deitsch), boarisch: Ednburg, ungarisch: Sopron) is a Stod in Westungarn. Sie häd eigandli Haptstod vom Burgnlond wern soin, is owa durch a - zugunstn vo Ungarn gfejschtn - Voiksobstimmung ba Ungarn vabliem.
Gschicht
1735 is in Westungarn de Vurleiferin vo da heindigen Westungarischen Universität grindt wurn, die hiatz in Ednburg is.
Voik
1910 hod Ednburg 33.932 Einwohna ghobt, davo worn 51% Deitsche und 44% Ungarn. 64% worn remisch-katolisch, 28% lutharisch, fost 7% jidisch.
2001 hod Ednburg 56.125 Einwohna ghobt, davo worn 93% Ungarn und 4% Deitsche. 69% worn remisch-katolisch und 7% luadarisch.
Federal Information Processing Standard
Federal Information Processing Standard (FIPS) is a Standard, dea wos vo da US-Bundesregiarung festglegd worn is. Ea basiad af da Modifikazion vo internationaln Standards, wia ANSI, IEEE, ISO oda NUTS. Ea güd fia gaunz untaschiedliche Bereiche.
Maria Theresia
In Kaisa Fraunz I. Stephan haum de Regiarungsgschaftln ned intressiat, desweng hod de Maria-Theresia praktisch gaunz alanich regiat. Sie is aane vo de wichtigstn Monarchn im aufkleatn Absolutismus gwesn.
De Maria Theresia hod bedeitande Reforman duachgsezt. De Stootsorganisation, des Justiz- und des Büüdungswesn hods komplett umkrempet. De Wiatschoftspolitik hods in Richtung Merkantilismus gfiat. De Mocht vo de Ständ hods zruckdrängt und in Zenträustoot gsteakt.
Aussnpolitisch hod de Maria Theresia an Ausgleich mit Fraunkreich gsuacht. Im Östareichischn Eabfoigekriag und im Siemjährign Kriag hod Östareich Schlesien valuan, mit da Easchtn Poinischn Täulung Galizien gwuna.
Murray County, Georgia
Murray County is a Beziak im Bundesstoot Georgia in da USA. Da Beziak hod 39.628 Eihwohna. Da Sitz vo da Vawoitung is Chatsworth.
Da Beziak hod a Fläche vo 892 Quadratkilometa, dovo san 6 Quadratkilometa Wossafläche.
Maria Theresia
Nochn Dod vau ian Mau 1765 is ia Bua Josef II. remisch-deitscha Kaisa wuan. Mit eam hod sa si de Regentschoft täut. Des hod Konfliktstoff gem, wäu sie eazkatholisch und ia Suhn progressiva gwesn is.
Junge Joa und Famülie
De Eazheazogin Maria Theresia Walburga Amalia Christina vo Östareich is am 13. Mai 1717 in Wean zua Wöd kumma. Sie woa es zweite Kind vom Kaisa Karl VI. und seina Gemohlin Elisabeth Christine von Braunschweig-Wolfenbüttel.
Da Kaisa Karl VI. hod drei Madln ghobt und aan Buam, dea wos owa friah vastuam is. Ea woa da lezte Mau vom östarreichischn Zweig vau de Habsburga. Desweng hod a festglegt, dass sei ötaste Tochta, Thronfoigarin wiad (1713, Pragmatische Sanktion). Fraun woan bis dohii vo da Thronfoige ausgschlossn.
De Maria Theresia hoa a guade Eaziahung ghobt, is owa ned auf de megliche Roin ois Thronfoigarin vuabereitet wuan. Des obwoi ia Bruada, da Thronfoiga, nua wenige Monat glebt ghobt hod. Ia jingste Schwesta, de Anna-Amali, is aa fruah gstuam, mit nua segs Joa.
Zaum mit iara klaanan Schwesta Anna-Amalia is se vau da Karoline vau Fuchs-Mollard, Fuxin gnaunt, eazogn wuan. De Fuxin woa aa ia Amme, Kindafrau und Eaziaharin und hod es hexte Auseng in da kaisalichn Famülie ghobt. Späda is se sogoa in de kaisalichn Kapuzinakruft begrom wuan, wos recht ungwehnlich woa.
Heirat
De Auswoi vom Ehemau is politisch-taktischa Iwalegung gfoigt. Aufgrund vau da eiropäischn Gleichgwichtspolitik is de Woi auf Fraunz Stephan vau Lothringen gfoin. Ea hod scho am Weana Hof glebt und de Maria Theresia hod eam aa gean ghobt. De Hochzeit woa am 12. Feba 1736 in Wean in da Augustinakiachn.
De Ehe kau ma ois recht glicklich bezeichnan, obwoi da Fraunz I. Stephan an Haufn Affärn ghobt hod. Sowos woa owa am Hof nix Ungwehnlichs. Se haum mitananda 16 Kinda ghobt.
De Maria Theresia hod iare Kinda täuweis iwafiasuaglich bemuadad. Se hod owa aa söwa a strengs Schulungsprogramm fia iare Gschroppn ausgoawad.
Regiarungszeit
1740 is da Voda vau da Maria Theresia gstuam. Duach de vau eam ealossane Pragmatische Sanktion hods a Recht auf de Thronfoige ghobt. Am Aufaung vau iara Regiarungszeit hod sa si auf de Berota vau iam Vodan valossn miassn. De woan ned grod begeistad, dass a Frau de Thronfoigarin woa und haum, bis auf aan, ned drau glaubt, dass des guad gäht.
Späda hod de Maria Theresia amoi iwa de Aufaungszeit gsogt: „Alle meine Mitarbeiter ließen, statt mir Mut zuzusprechen, diesen gänzlich sinken, taten sogar, als ob die Lage gar nicht verzweifelt wäre. Ich allein war es, die in allen diesen Drangsalen noch am meisten Mut bewahrte, im kindlichen Vertrauen und oftmaligen Gebet Gottes Beistand anrief.“ Nua in Geheiman Stootssekretär Bartenstein hods vau da Kritik ausgnumma: „daß ihme allein schuldig die Erhaltung dieser Monarchie. Ohne seiner wäre Alles zu Grund gegangen.“
Östareichischa Eabfoigekriag
Da oida Kaisa hod ois gmocht ghobt, damit de Pragmatische Sanktion und damit de Thronfoige vau da Maria Theresia aa in Eiropa aunakaunt wiad. Noch sein Dod is owa de Rechtmäßigkeit vau da Thronfoige vau vüü eiropäischn Heaschan auzweifet wuan. Etliche eiropäische Heascha haum an Auspruch auf Täule vau Östareich eahom oda wia de bayerischn Wittelsbacha auf de Kaisakrone. Des hod zu Spaunungan und zu Kriag gfiaht.
No im Dodesjoa vom Kaisa is da Friedrich II. vau Preißn in Schlesien eimaschiad und hod so in easchtn Schlesischn Kriag ausglest, dea wos bis 1742 dauat hod. Gleichzeitig hod a Allianz vau Spanien, Fraunkreich, Bayern, Saxn, Schwedn, Neape, Kuapfoiz und Kuaköln in Östareichischn Eabfoigekriag augfaungt. Nua Großbritannien und Hollaund haum de Maria Theresia untastizt.
Es hod si boid zagt, dass de Maria Theresia im Untaschied zu iam Ehemau Fraunz I. Stephan a Kämpfarin woa. Da Fraunz wuit imma nua an Ausgleich und is so ins politische Obseits kumma. De Maria Theresia hod so boid de Hosn aughobt.
Es End vom Eabfoigekriag woa da Friedn vau Aachn 1748. Damid woa Schlesien fia Östareich an Preißn valuan una zwoa kloane Heazogdima (Parma & Piacenza und Guastalla) san an Spanien gaunga. Östareich woa owa wieda stabilisiad und de Maria Theresia ois Throneabin vaum Karls VI. aunakaunt.
Arcadia, Indiana
Arcadia is a Stod im Hamilton County im Bundesstoot Indiana in da USA.
Maria Theresia
Theresianische Stootsreform
De Maria Theresia hod in iara gaunzn Regiarungszeit de Mocht und de Vaschwendungssucht vaum Odl und vau de Ständ systematisch zruckdrängt. Des hod dozua gfiaht, dass da Stootsapparat gsteakt und de Zasplittarung vau da Stootsvawoitung noch und noch aufglest wuan is. Do hods aa vüü vau Preissn gleant, aa in da Büdungspolitik und in da Organisation vaum Mülitär. Des woa da Geist vaum aufgekleatn Absolutismus, wo si do duachegsezt hod. De Maria Theresia hod söwa driwa gschriem: „So ist ein Landesfürst schuldig, zu Aufnahme oder Erleichterung seiner Länder und Unterthanen wie auch deren Armen, alles anzuwenden, keineswegs aber mit Lustbarkeiten, Hoheiten und Magnifizenz die einhebenden Gelder zu verschwenden.“
Stootsorganisation
De massivn Reforman haum owa eascht nochn östareichischn Eabfoigekriag augfaungt. De hochn Kriagskostn haum a grundlegande Neiuadnung vau da Steiapolitik nedig gmocht. Es is de Steiapflicht fia jedn eigfiaht wuan, aa fian Odl und fiad Pfoffn.
Heeresreform
Da östareichische Eabfoigekriag hod zagt, dass de Armee dringand reformiat hod wean miassn. De Maria Theresia hod de Streidmocht vadopped und vau Grund auf reformiat. De "kaisalische Armee" is in a "östareichisches Heer" umgwaundlt wuan. De preissische Armee woa fia de Reform es Vuabuid. 1751 hod de Maria Theresia in Weana Neistod de Theresianische Mülitärakademie aufbaun lossn.
Justizreform
De Maria Theresia hod aa es Justizwesn vau Grund auf saniat. Es Reichshofrotswesn is vabessad und a obasta Grichtshof eingfiaht wuan. De Grichtsboakeit vau de odlign Grundherrn is eingschränkt wuan (Patrimonialgrichta) genauso wia de Kompetenz vau de Stodgrichta. Es Recht in de Habsburga Lända is stoak vaeinheitlicht wuan.
Frankenmuth
Frankenmuth is a bayrisch-fränkische Stod im Saginaw County im US-Bundesstaat Michigan.
Im Joa 2012 hod Frankenmuth 4944 Eihwohna ghobt. De Stod liegt im Frankenmuth Township, is oba politisch sejbstständig. S "Bronner's Christmas Wonderland", des vo si sejm behaptet s gresste Weihnachtsgschäft vo da Wejd z sei, liegt in Frankenmuth. Im Voiksmund hoasst de Stod "The Muth" oda "Little Bavaria" (Kloa-Bayern).
Gschicht
De Region is im Joa 1845 vo Immigrantn aus Frankn bsiedlt worn; de moastn san Roßtaler gwen. So is da Nam entstandn. A s "Muth" kimmt vom boarischn Muat. De Umgebung is emfois vo Frankn bsiedld worn, des ko ma no heit an de Ortsnama dakenna: Frankenlust, Frankentrost und Frankenhilf.
Vui Auswandandara worn koservative Lutheraner. Heit is de lutherische Gmoa Mitglied in da "Lutheran Church - Missouri Synod".
Eadkund
De Stod dastreckt si af oan Gebiet vo 7,2 km², wovo 7,1 km² Landflächn und 0,1 km² Wossa san. Durch de Stod rinnt da Cass River.
Bevejkarung
In Frankenmuth lem 4.944 Menschn in 2.123 Haushoitn. Es gibt 1.322 Familien. Die Bevejkarungsdichtn betrogt 684,2 Einwohna pro km².
Wirtschafd
De Stod lebt in easchta Linie vum Tourismus. Frankenmuth hod jeds Joa uma drei Milliona Bsuacha, de de boarischn Gschäft und Gostwirtschadn segn woin. Am bekanntestn is s Bronner's Christmas Wonderland und de Restaurants Zehnder's und Bavarian Inn. Außadem ziagt Frankenmuth Touristn durch seine Voiksfest o.
Architektua
De moastn Haisln san af fränkische Oat baut. De Straßn san wia in Bayern beschuidat. A bsundare Kuriosität is de "Stille-Nacht-Kapejn", de a orignaltreie Kopie von da gleichnamign Kapejn aus Oberndorf ba Soizburg hod.
Sutton County, Texas
Sutton County is a County im Bundesstoot Texas in da USA. Da Vawoitungssitz (County Seat) is in Sonora.
Geografie
Des County liegt uma 40 km westli vom geografischn Zentrum vo Texas und hod a Flächn vo 3767 Quadratkilometa, wovo 2 Quadratkilometa Wossaflächn san.
Es grenzt im Uahzoagasinn an foignde Countys:
Schleicher County, Kimble County, Edwards County, Val Verde County und Crockett County.
Ontario, Oregon
Ontario is a Stod (city) im Malheur County im US-Bundesstoot Oregon.
Log
Ontario liegd on da Mindung van Malheur River in an Snake River im Noadn van Malheur County on da Grenz za Idaho, uma 25 Kilometa estli van County Seat Vale, af ana Häh vo 656 Meta. Estli vo da Stod valaffd de Interstate 84.
De Stode hod a Fläch vo 13,38 km², und zwoar ausschliassli Landfläch.
Demografie
Laut United States Census 2010 hod Ontario 11.366 Eihwohna, dovo 5371 Mana und 5995 Weiba ghod. 3798 Eihwohna woan unta 20 Joar oid, 1688 woan 65 oda ejda.
Thürnhofen (Feuchtwangen)
Thürnhofen is a Ortstei vo da Stod Feuchtwangen im Landkroas Ansbach in Middlfrankn.
Geografie
Des Kiachdoaf liegt uma 5 km östli vo Feuchtwangen entfeant. Duachn Ort fliaßt da Mittelboch, a rechta Zuafluss vo da Wieseth.
Gschicht
Thürnhofen hod zu oam ehemolign Rittagut gheat. A Schlossonlog mi Nemgebaidn und de Schlosskiach mid neigotischa Ausstottung und Glockntiamal buidn an Middlpunkt vom Ort.
Midm Gmoaedikt is Thürnhofen zua politisch sejbstständign Gmoa worn, zu der da Ort Kaierberg gjeat hod. Im Zug vo da Gebietsreform in Bayern (1. Aprü 1971) is Kaierberg noch Dentlein am Forst eihgmoant worn und Thürnhofen znächst noch Aichau und obm 1. Jenna 1972 noch Feuchtwangen.
Vakeah
De Stootsstroß 2222 fiaht noch Heilbronn bzw. noch Kaierberg. De Kreisstroß AN 52 fiaht noch Unterahorn. A Gmoavabindungsstroß fiaht noch Lichtenau.
Hunnen
Vo wo sans heakema
So wia vua da Vökawaundarung vo de Rema olle Schteppnvöka, de auf Raubzig gaunga san, ois Skythn gnennt wuan san, so hod ma daun olle ois Hunnen bezoachnt. Im viatn Joahundat hod ma gheat das des Sassanidnreich vo Hunnan augriffa wead. Des woan owa de iranischn Chionitn, Und 359 homs de Rema im remisch -perschischn Kriag sogoa ois Hüfstruppn da Persa bei da Belogarung vo Amida kenagleand. De Chionitn san daun vo de iranschn Kidaritn gschlogn wuan und de wida vo de Hephtalitn, de im Kean a aus iranische Schtämm bschtaundn san. Da se jo Olle a ehnlige Kaumpfwoas ghobt hom und mas ned bessa gwißt, hod mas oafoch olle Hunnen gnennt. Ob de eiropäischn Hunnen vo de Xiongnu oschtaumman is heid a neamma gwis. Owa Oanige vo Dene kunntn schau za eahnane Ahnln ghead haum.
De eiropäischn Hunnen san do nu, auf mera Schtämm und Schprochn aufdeut, owahoib vom Kaukasus und em Asowaschn Mea, in da Schteppn ois Nomadn umadumzogn. Megligawoas hods a boa druckane Joa gem und se hom se westweats auf Zsuach noch neie Weidn gmocht. Ob se mera Stämm zaumgschlossn hom oda a Oanige eaowat wuan san, des kau ma heid ned sogn. Se woan owa ned a homogene Truppn. Den aun Skelettfund kau mas am Zaunschmötz festschtön, das Oanige an weid vo anaunda ligandn Gegendn auf d´Wöd kema san. De sogenaunntn Hunnen woan a polyethnisch zaumgwüaffits Schteppnvoik. Se hom vamuatli a mera vaschidane Schprochn gred. Wias vom Altai za eahnane Erobarungen loszogn san, woan vo de Hunnen netta 20-25% mongolischa Oschtaummung. A Schtamm oda Mera woan vamuitli augsenga ois de Aundan und de Fischtn aus de hom vamuatli des Sogn ghobt. Und za dea Famüli hod a in Attila seine zuaghead.
Se hom Ois iwaroid
Untam mystischn Khan Balamir (dea Naum kimmt ausm Gotischn und hoaßt Walamir) soins iwa de Wolga nochn Westn zogn sei und daun de iranischn Schtämm da Alanen gschlogn und eanan Großteu vo de Iwalebandn in de oagne Reitarei eibaut hom. Und so sans daun iwas ostrogotische Greutungenreich vom Ermanarich (Ostgoten) 375/378 in da heidign Ukraine kema.
Den schau 362 san aus Nordpontien Gesaunnte zan ostremisch Kaisa Julian kema und haum na um militärische Untaschtizung gegn de Hunneneifoi bitt. Da Kaisa hod dabei bemekt und aufschreibn lossn, das a moant das des de Goten ned laung aushoidn wean und ins remische Reich flichtn wean, wos jo a 14 Joahr schpoda 376 gmocht haum.
Da Greutungen-Gotenkini Ermarnerich dea a vo de Rema ois a gfuxta Födherr augsegn woa hod de weidvaschtreitn Gotn zaumzogn und hod laung gegn de Hunnen schtaundghoidn. Da Onutzungskaumpf vo de Hunnen hod owa vü Leid s´Lebm kost. Ois da Ermarnarich gschturm is, haum de Ostgoten ned sein Suhn Hunimund zan neichn Aufiahra gnumma. Sundan se haum in Vidim aus da Amalersippm za eahnan neichn Kini gwöht. De Hunnen wean gnua Beute gmocht hobm, weu se haum a Neichtl a Rua gebm. Des haum owa de Alanen ausgnuzt und haum de Goten augriffa. De Goten haum do sogoa Hunnen za Vaschteakung zua Hülf ghoid. Des hod owa a nix ghoiffa, se haum in ana großn Schlocht valuan. In dea sogoa a da Kini Vidimir sei Lebm valuan hod. Da neiche Kini is sei kloana Bua, da Viderich woan. De mülitarische Fiahrung haum de Zwoa (Duces), da Alatheus und da Safrax iwanumma. De Gotenkriaga haum se daun a westli vom Fluss Dnjestr zruckzogn. De Zwoa mid eahnane Kämpfa san daun schpoda a nochm Balkan hi ozogn. Bei de vablibma Greutungengoten hod daun da Amaler Vinitharius de Fiahrung iwanumma. Dea hod se a de Hunnen untawoaffa, is owa daun in Ostn hi ausgwicha, wo de Goten daun de Anten bsiagt haum. Se haum deran kiniglign Mauna und nu eppa 70 Adlige auns Kreiz gschlogn. Des hod noch eppa an Jahrl da Hunnenfiascht Balamer zan Grund gnumma gegn eahm und de Sein loszgeh. Do woa owa a da Gotenfiahra Gesimund mid de Sein da Vabündte vom Balamer gegn de eignan Leid. Zwoa Schlochtn mid vü Valust soidn do de Hunnen dalittn haum, owa am Fluss Erac sans gschlogn woan und da Vinitharius is durch an Pfeuschuß gschturm. Eascht do woan de vablibma Goten unta da hunnischn Herrschoft vareint. Es hod owa koan gotischn Rex mera gebm sundan netta an Regulus = Fiascht/Fiahra/Heibdling? Da easchte Regulus woa da Hunimund em Ermrnarich sei Suhn und eahm is daun sei Suhn da Thorismund gfoigt. De Goten haum zwoa mid da Ealaubnis vo de Hunnen nu alloane gegn de Donausuebn und daun schpoda nu gegn de Gepidn Kriag fian deaffa.
Da greßte Teu vo deTerwingen (Visigotn-Westgotn), de in Dakien gsiedlt hom, san daun vua de Hunnen unta de Fihra Fritigern und Alaviv ins remische Reich gflohn und hom in Thrakien sidli da Donau Schutz gsuacht. Se woitn se ois Födaratn ausiedln, san owa vo de Rema ned gean gseng gwest. So haum de Terwigen-Goten a remischs Heer 378 bei Adrianopl (Heid Edirne) vanichtand gschlogn. Wobei da Kaisa Valens mit umma 20.000 remische Soidotn gfoin is. In dera Schlocht haum de Terwingen a vabündte hunnische und alanische Reita ghoifa! De Terwingen hom daun praktisch den easchtn Germanenstoot af remischn Bodn gründt. 380 hom hunnische Schtämm scho de ungarische Tiafebene badasoats da Theiss iwanumma.
Weu ma eana Kaumpfweis ned gwend woa und weu de Rema ned vaschtaund haum, das de Hunnen de gfiachtn Ostgotn so gach iwarent haum, hod mas vateifit. Da Schriftschtölla Jordanus hod de Hunnen so bschrim.:
"Eana Wuidheid hod olle Vuaschtöllungan iwatroffn. Eana Aublick vasezt an scho in Aungst und Schrecka. Se wan a kloans, schiachs menschenligs Gschlecht, an koana Schproch kentli, zwoahaxadn wüdn Viecha glei, de Haxn mid Ziagnfö bdeckt, mid ana Pfoad des nia olegn, bis es eana am Loab zreißt. Boaschtnhaarig, mid vo Noabn entschtödn Gsicht, des wia a obscheiliga Klumpn ausschaugt. Mid ana plottdrucktn Nosn und aus tiafe Luckal aussaschaugade Schlitzaugn. Aun Wüdheid ois iwatreffand, mid massige Gliadmossn und machtign Nockn. Se lebm vo Wuazln und rohn Fleisch, des im Sottl miab reitn. Schwaaföllig im Geh, ohn festn Wohnsitz, owa vo gschickta Gwauntheid und Ausdaua am Ross. Se san fuachtbore Kempfa, gfeale midm Lasso und Bogn. Se san treilos, vaschlogn, unduachdringli, unbschtendi, ohn Ochtung vua de Gedda und Religionan. Se san unbheascht und Waunklmiati, owa uneasättli noch Goid."
Und da Hieronymus, da Bibeliwasetza ins Remische hod 396 n.Kr. iwa de Hunnenplog gschriebm: ''Wia vü ehrwüadige Frauwen und God gweihte Jungfrauwen vo vianehma Obschtaummung und aus guade Famülien san da Grausaumkeid vo dene wüdn Viecha preisgebn woan? Bischöf haums gfaungagsezt, Priesta und Klerika aus de faschiedenstn Aumta haums umbrocht. Kiachan haums zaschteat, Altär san in Rosskrippn umgmodlt woan und de Boana vo de Märtyrer haums ausgrobm. Wie vü Kleschta haums ned bsezt? Wia vü Fliss haums ned mid Menschnbluad gröt? Üwaroi Traua, üwaroi Load. De remische Wöd schtiazt zaum.''
Eana Bwoffnung
Uaschpringli woan de hunnischn Reita ned oizu groß gwoxn, koa Vagleich za de Goten. Grittn sans auf kloane Pfeadln mid eppa an Schtockmoss vo umma 135/140 cm. eppa so wia de heidign Haflinga und ma dats heid zua de kloan Ressa (Pony) eiteun. Se woan owa zache Viechal. De Rema woan in eanana bestn Zeit, untan Caesar gwend das am Tog 30/40 Km hadschn. De Hunnen san af eanane Raubzüg pro Mau, mid 2/3 Ressa loszogn. Des hod owa bdeit, das bis za 80/90 Km am Tog zan Kaumpf grittn san. So a Mobilität hod ma in Middleiropa vuahea nu ned kend.
Oanige Fuascha san da Moanigung das nu koa Schteigbiglhüf ghobt haum. Des is owa schwaa zan glaum. Weu de Sarmatn de owahoib vom Kaukasus ummas 6 Joahundat vua bis eppa 300 noch Kr. glebt hom, scho Fuaßhüfn (Schteigbigl?) ghobt haum. Wiaso soin de Hunnen so bled gwest sei, so a Vabessarung ned iwanumma z`hom. Mog sei daß afängli nua Ledaschlaufn vawent hom. Des Parthische Pfeuschiassn, 15 bis 20 Pfeu in da Minutn, im Galopp zruck af de Vafoiga, wa ohne festn Schtaund ned megli gwest.
De hunnischn Augriff woa ma ned gwend. De Rema und a de Germanen haum vuahea moast nua z´Fuass kempft. Pfeu und Bogn san vuahea vo de Zwoa nia ois wichtige Woffn bei Kämpf eigsezt wuan. Am Giatl hom de Hunnen nu a Messa trogn. Wos owa so oanzigoatig gmocht hod des woa eana Lasso. Mid dem homs ned nua nuadlige Leid fia de sidlign Sklavnmeakt eigfaunga. De Säuschlingan und a eanane Peitschn homs a gchickt im Nohkaumpf eigsezt. Se haum damid de Gegna vom Ross aus owa zan Foi brocht und midm Ross nochigschliffn.
De hunnischn Stämm hom nebm eanan Kopositbogn a nu leichte Wuafschpea fian Nohkaumpf und a bogane oda grode Schweat vawent.
Kompositbogn
Owa de wichtigste Woffn woa eana Kompositbogn. Mid de hod ma gegniwa an Hoizbogn weida schiassn kena, weu ma vü mera Zug zaumbrocht hod. So an Bogn hod ma aus Hoiz, Boanateu und Sehnen heagschtöd. Und olle Teu san mid Knochnloam vapoppt woan. Des Hearichtn hod scho oanige Zeid dauan kena. Des Blede fia den Bogn woa nua, ea hod ned oizu feicht wean deaffa. Weu se sunst se da Loam vom Bogn a Wengl afglöst hed. Zweng dem homs auf da Roas den Bogn in an Futareu am Sottl henga ghobd, dea gegnan Regn nu mid ana Laschn gschizt woa. Owa mid de Bogn homs bis eppa 15/20 Pfeu in da Minutn oschiassn kena. Waun eanane Gegna, ois Fuasskempfa schtaundkoitn hom, daun hom de Hunnen an Rückzug gmocht, an Nohkaumpf sans ausn Weg gaunga. Haums owa den Gegna a wengli duachanaundabrocht und a zschprengt, daun haums de Gegna kloaweis vanicht.
Ois Söldna
Em Heermasta Stilicho sei Leibwoch woan a lauta Hunnen. Und da Stilicho hod eascht de Hunnenleibwoch vom ostremischn Heermasta umbringa miaßn lossn bevua a da Rufinus drauglaubm hod miaßn.
De Hunnen
De Hunnen hom zwoa a machtige Laundmassn duachzogn und bheascht. Se woan owa unta merare Fiaschtn oda Heibtling afteut. De owa, mid eanane Schtämm, a untaranaund um de bestn Platz gschtritn hom. Oanige Nam vo Hunnenheibtling san bkaunt. Da Basich und da Kursisch, de zweng ana Hungasnot mid eanane Reita bis Peasien zogn und wos daun gschlogn wuan san. Nochand is da Basich sogoa ins remische Militäa eitredn. Da bkauntaste woa da Schtaummfira Uldin. Seine Hunnen hom aun da untan Donau eanane Weidegbiat ghobt. Ois da remische Rebö, da Gainas in Konstantinopl an Aufschtaund vasuacht hod, is ea mid seine Soidotn vom Heermasta Fravitas aus da Schtod aussegschmissn wuan. Sein Trupp hod daun da Uldin mid seine Reita gschlogn und hod den Schedl vom Gainas noch Konstantinopl gschickt. Draf hod ea vo Ostrom a gross Gaidgschenk griagt.
395 san Hunnen vom Balkan in Armenien und noch Kappadokien (Kloaasien) eigfoin. Megligawoas sogoa auf Drenga vo Ostrom zwegn da Endlostung gegn de Persa.
Naumentli is nu da Donatus bkaunt, dea vo de Rema eamoad wuan sei soi und im untan Donauraum sei Domüzü ghobt hod. Und im heidign estlign Ungarn soi 412/13 da Charaton zgleich des Kommando gfiad hom.
De Hunnen unta de Briada Oktar und Rua
Unta de Briada, Oktar (Octar) und Rua (Ruga) woan vamuatli de moastn eiropäischn Hunnenschtämm und de Germanen unta ana Führung. Da Oktar woa da Khan und hod im Westn an da untan Theiss sei Loga ghobt. Sei jingara Bruada da Rua hod iwa de estligan Hunnen vo da untan Donau aus ghescht. Dem sei Loga woa in da heidign Gegand vo Bukarest-Ploesti. Ois 430 da Otkar an Völlarei vaschtum is, hod da Rua de Heaschoft a im Westn audretn. Zeascht hod ea mid sein Bruada vo 425 bis 430 und daun alloa bis 434/35 gheascht.
Des Problem bei de Reitareich woa, das de Heaschoft oiweu lockara woa je weid de Schtämm vom Heascha weggaglebt hom. Ois de Alanen bsiagt woan, hom ses ned Vanicht sundan hom eana a Bindnis aubotn. Und so haums nu unta eanane eignan Heibtling glebt und san af de Raubzig a unta eigene Schwadron und bei Schlochtn a ois Paunzareita midgrittn.
Noch dems de Gotn gschlogn hom, san a Teu vo de Greutungen gflohn. Da Großteu vo de Terwingen genauso. Owa da greßte Teu vo de Goten und a nu aundare Germanenvöka wia de Gepidn san beim Bodn und so a bei de Hunnen blim. Tradizionö haum de zfuass ois Infantristn kempft und woan unta eanane eignan Fischtn oaganisiat. Da mas jo zan Kämpfn braucht hod und a za Sichaschtöllung vo da Eanearung, weans de Hunnen kaum wiatschoftli auspresst hom. Se wean, wia olle Aundan nua eanan Aunteu an da Vasuagung und Kriagdeanst gleist hom.
Mid de Raubzig hod se bei de Heibtling a Valaungan noch Luxus und Schmuck eigschtöd. In eanan riasngrossn Gebiet woa zwoa de Vasoagung gsichat und a de Metoivaoawatung af an hochn Schtaund. Se haum a de Bearnschtoaschtrossn kontroliat und mid Sklaven vo de Protoslawn und de Finno-Ugria mid de Rema und Peasa ghaundld. Owa im westlign Middleiropa woan de Gegandn ohne Bwohna de nu a (Kunst)- Haundweak kena hedn. Vom Khan hom seine Grossn owa eawoat, das eas fia eana Treu mid Gschenk bdenkt. Und Goid, Süwa und Schmuck woa hoid nua bei de Rema zhoin. Und deswegn homs reglmassig Raubzig in Balkan eine za de Ostrema untanuma.
Mid de Westrema homs owa in dera Zeit foßt a partnaschoftligs Vahötnis pflegt. Da westremische Patrizia und Heamoasta Flavius Aëtius woa ois junga Beasch ois Geisl bei eana. Zeascht bei de spadan Westgotn und daun bei de Hunnen. So hod as bessa kenagleand und a Kontakt knipft. Spada hod as bei de Westrema bis zan Curopalatus brocht (Owara vom Palost) und do hod da Johannes, dea nochm Tod vom Kaisa Honorius 423, noch da Heaschoft griffn hod, bitt ob a eam ned mid hunnische Reita höffa wuit. Ois da Aëtius 425 mid an hunnischn Heer in Nuaditalien aukema is, woa da Johannes scho umbrocht, owa mid de Hunnen hod da Aëtius machti aun Ausegn gwunna. Mid de Hunnen hod a glei gegnan ostrema Aspar a Schlocht gfiat. Draf is ea zan westremischn Magister Militum Gallia eanennt wuan. Vom neichn Kaisa ValentinianIII is ea sogoa zan Comes (Gefährtn) eanaunnt wuan, weu a de Hunnen wida hoamgschickt hod. Bschimmt ned mid laare Händ.
429 hod a in Gallien gegn de Westgotn und gegn de Frankn gämpft. 430 hod a mid de Hunnen vom Oktar gegn de Burgunda kempft. Danoch is ea zan machtigst Mau in Westrom wuan. Da Galla Placida is sei Eifluss zgroß wuan und se hod in Bonifacius aus Africa ghoit. Da Aëtius is mid seine Soidotn vo Gallien noch Italien zogn und hod midn Bonifacius seine Legionäa a Schlocht gfiat. De hod ea valuan und so isa za de Hunnen gflohn. 433 is ea daun wida mid guat ausgriste Truppn, moast Hunnen noch Ravenna zogn. Mid de Hunnen ois Druckmiddl is ea ois owasta Mülitäafira, praktisch ois Regiarungsschef eigsezt wuan. Bei de zwoa Hunneneimarsch is nix vo Plündarungan bkaunt wuan. Wos bdeit das dafia zoit wuan san. Da se nochand a kaumpflos des westlige Panonien iwanumma hom, nimmt ma au daß eana da Aetius zan Daunk iwalossn hod. Dea woa mera an Italien und dem woihomdn Gallien intaressiat und ned am oama Panonien.
Ob 430 hom de Rema in Gallien Problem mid de Burgunda ghobt. De woitn se iwan Rhein ummi za de Belga ausbroatn und hom a nocha ned nolossn. Do hod ma de Hunnen untam Otkar ghoid. 435 san daun de Burgunda vo de Westrema untan Flavius Aëtius gschlogn und zrucktrim woan. 436 hod da Aëtius de Hunnen (do scho untan Bleda) dafia zoit das gegn de Buagunda kempfn und de homs daun a am Rhein vanichtend gschlogn (Nibelungenliad). De Burgunda soin guade Zimmaleid gwest gwen sei und san dahea ois Kriagsgfaungane noch Panonien vaschhleppt woan. Ois de Burgunda 430 vom Oktar seim Tod eafoahn, haums schnö eppa 3000 Mau zaumzogn und haum de eppa 10.000 fiahralosn Hunnen iwafoin, schtoak gschlogn und eahna de Beute ognumma.
Ostrom hod 421/422 mid de Persa Kriag gfiad. Des hod da Ruha ausgnuzt und is in Thrakien eigfoin und hod de Provinz schtoak vawiast. Do hod da ostremischn Kaisa Theodosius schö Friedn mid de Persa gschloßn und mid de Hunnen an Friednsvatrog mid da Vapflichtung vo an jahrlign Gschenk (Tribut] vo 350 Pfund Goid. Des woan eppa 175 Kg. Goid. Vo dem Göd hod da Ruha dem Oktar owa nix ogebm.
Das ned iwa olle Schtämm gheascht haum zoagt a Schtreit mid Ostrom. Schtämm dd owahoib vom schwoazn Mea glebd haum san vua 375 a vo de Hunnen iwaroid woan. Se san owa wida frei woan oda haum se im ostremischn Reich augsiedlt. Wia de Itimarn, de Alpilzurn, de Boïsker und de Tunsurn. Da Rua hod vo Ostrom valaungt, das eahm olle de noch Ostrom ausgsiedlt san de Hunnen iwagebm weadn. Des woa ehm weid wichtiga ois de jahrlichn 350 Pfund Goid und ea hod a zweng Dem Ostrom mid an neichn Kriag droht und Ostrom hod eahm de Schtämm ausglifat.
Des zoagt das de Hunnen Ostrom ausplündat hom, mit Westrom scho untan Rua (Ruga) owa nua jahrlige Zohlungan gfodat hom und a fia Kriagszig, gegn Bezolung Truppn gschtöd oda sogoa de Kämpf fia eana ausgfochtn hom.
Rua (Ruga)
Wia sei Bruada da Otgar gschtum is hod daun 430 da Rua (Ruga) de Fiarung alloane iwanumma. Ea wead do scho de moastn eiropäischn Hunnenschtämm unta sein Kommando ghobt hom. 433 haum de Rema de pannonischn Provinzn gaunz afgebm und de Hunnen iwalossn. Aufgob vo Carnutum, Legionsloga und Colonia (wichtigste Schtod in Pannonia superior) Heid noh da Schtod Wean (Wien). Unta eam kau ma scho vo an Grossreich redn. Den Ea hod scho seine Neffn (oda Suhn), den Bleda und in Attila ois Provinzkhan eigsezt. Da Rua woa scho a grossa Fux. Mid klonane Iwafoi hod ea Ostrom jahlig eapresst und Unsumman aun Goid und Schmuck gfoadat. 434, kuaz vua sein Tod hod a mid de Ostrema nu den Vatrog vo Margus ausghaundlt in dem se de Ostrema vapflichtt hom, an de Hunnen an reglmassign Tribut zan zoin. Oi Joa 700 Pfund, des san umma 350 kg Goid. In dem Vatrog woa a augfiat das de Hunnen unbschrenkt Zuagaung za de remischn Moaktplätz griang, wos söwa eikaffa, owa a eanane Produkt und Haundlswoan aubiatn kenan. Af den Passus hot da Rua bsundas drengt, weu se so de wiatschoftlige Log a da oafochn hunnischn Leid vabessan wuat. Im Vatrog woa a festlegt wos de Rema fia de gwenlign vaschlepptn Leid zan Freikaffa zoin hom miassn. Fia jede Peason den dowidn Joahrsoid vo oan gwendlign remischn Soidotn. Ea hods neamma dalebt, owa des Goid is daun seine Nochfuiga dem Bleda und dem Attila zguatkema. Ois da Rua gschtum is homs des in Byzanz ois Wunda gfeiat. Do haums nu ned gwisst das midn Attila noch da Traufn in voin Regn kema weadn.
Attila
Ois da Rua vaschtuam is, hod koana vo seine nu lebandn Briada sei Schtö ois Kini iwanumma. Da Oëbarsius is nu bekaunnt, weu a nu schpoda am Hof vom Attila glebd hod. Da ödare Bruada da Bleda, hod sei Schtö im Westn eignumma. Da Attila owa ois untagebna Teuheascha im Ostn, an da untan Donau. Iwalifat is das de Zwoa de Suhn vo am drittn Bruada, in Mundschuk gwest wan. In Zwoa Bricht is owa gschrim wuan das in Rua seine Suhn woan. Des wead ma heid nimma klean kena und is owa a ned wichti. Vo de zwoa Brida weg is daun Ois hoibwegs guat aufzoachnt. De Zwoa woan sicha unte eanan Viagenga scho sowos wia Provinzgouverneur.
Da Bleda hod nu via de Westrema kempft (z. B. gegn de Burgunda) owa sunst woa a mera mid da Situazion fia de Hunnen zfridn. De jahrlign Tribut hom eam greicht. Sei jingara Bruada da Attila woa owa a Mochtmensch und ea hod jo gseng wos untan Rua mid ana aloinign Firung megli gwest is. Umman Joareswexl 444/445 is daun da Bleda umbrocht wuan. Vamuatli hod do da Attila seine Händ im Schpü ghobt. Wia des genau zuagaunga is, des is ned gwis. Do raunkn se mera Mäa driwa. Und ob do woa da Attila da oanzige Fiara vo de moastn Hunnen. A Boa Stämm und Reitagruppn hom se draf za de Rema ogsezt und san vo de mid offane Oam afgnumma wuan.
Da Attila is eppa um de Joa 395/400 gbuan wuan, de vaschidanan gschaztn Augom varian vo 395 bis 406. Im Joa 444/445 woa ea dahea scho umma 49/50 Joa Oid ois a Alloaheascha wuan is. Und ea hod a sufuat sein Middlpunkt vom Reich in de Theissebne valegt. Des woa taktisch gschickt weu da woas in Balkan und noch Italien owi ned weid. Und a de west-estligen Haundlsweg san duat vuabeigaunga. Vo de spadan Historika is a bis heid vateifit wuan. Da oanzige ostremische Historika Priskos hodn hoibwegs richti gschüdat. Ea is za de Hunnen ois ostremischa Untahaundla midgschickt wuan und hod midn Attila söwa vahaundlt. Ea hodn ois ned zgroß owa mid brade Schuitan und mid göblig-brauna Haud gschüdat. Mid an hearrischn und gbiatarischn Aftritt, owa mid a wengli an schüttan Boatwux. Da Priskos hodn owa a ois ned Gachzoanig bschrim, sundan ois woiiwalegtn Mensch, de zwoa Wutausbrich zoagt hod, de owa seina Moanigung woi eipland woan und sei Umgebung zeascht eigschüchtat hod. De a owa daun mid woiiwalegte Gschenk oda Vatrogsnochläss wida bruhigt hod. In Attila hod a so bschrim, das dea oiweu bei de Vahaundlungan des Heft in da Haund ghobt hod und de Theatralik bwusst wia a Resischöa eigsezt hod. Ea soi fia Biddschtölla oiweu a offns Earl ghobt hom und woa seine Fiaschtn a treia Freind. Za sein engstn Berotagroas hom nebn Hunnen a da Gepidnkini Ardarich und da Ostgotnkini Valamir aukeat. Sei Berota woa da Skire Edekon und sei Sekretea woa da Rema Orestes.
Und eignoatiga Woas hod da Attila meara Vahaundlungan ois Kriagszig gfiat. Es hom sogoa Rema freiwülli unta eam glebt. In sein Reich hods a religiöse Freiheit gem. Jeada hod Glaum kena an wen a woin hod. Söwa woa da Attila dem Schamaismus zuadau. Vom Priskos is a de Bschreiwung vom Attila seina Residenz iwalifat: Af an Higl dea vo an Palisadnzau umschlossn woa is da Kinihof gschtaundn, nuamoi umschlossn. De Hoizhaisl san auf Schtoafundament aufbaut gwest. Drinnan san an de fugnlos goawadn Hoizwend foabnprachtige Knipfteppich ghengt. De Kiniempfäng in da grossn Hoizhalle, hod ea so gschüdat. Da Attila is af an hechan Thronsitz gegniwa vom Eigaung gsessn und de Gäst hom vua eam im Hoibkroas Plotz gnumma und san mid Wei und Brotn bwiat wuan. De Gäst haum vo Süwatölla gschpeist und aus Goidpokal drunga. Seine Grossn woan in prunkvoi Gwandl kload gwest. Und da Attila söwa hod a gwenligs Gwandl trogn und hod aus an Hoizbecha drunga. Ois anzigs hoda a nua des kloane goidane Kinizoachn trogn. Do soid nu Oana sogn das da Attila ned a natialigs Gfüh fia de Psychologie ghobd hed. Do da Attila jo a oanige Zeit ois Geissl am westremischn Kaisahof in Rom glebt hod, hoda a gwißt wia de Rema beim Vahaundln zan Pocka san. Des soid gnau za dera Zeit gwest sei ois da Alarich mid seine Westgotn de heilige Stod 410.n.Kr. eaowat und plündat haum. Mid eam soin a nu de zwoa Beaschn, da Geiserich und da Gepide Laudarich gwest sei.
1296
Des is a Iwablick iwas Joar 1296.
Hunnen
Attila
Sei nom Attila, unta dem man heid nu kenan, woa ka hunnisch Wuat. Za da Bdeitung vom Nam Attila gibts zwoa Eaklerungan. De oane wa das a ausn Gotischn kema wa und do hed ea sowos wia Väterchen koassn. Ob se so a vaniadlingandn Nam fia an Autokratn und Alloaheascha se ziamt hed? De Zwoate kamat aus de oidn Tüakschprochn und do dat dea Nam Attila grenznlose Mocht bdeitn, wos scho bessa za an soichan gfiachtn Heascha passn wuat.
Seine easchtn Heaschajoa
Owa 440/441 hom de Ostrema a Wengl wos Ungschickts gmocht. Söwa sans vo de Sassanidn (Peasa) im Ostn augriffn wuan und af Sizilien homs gegn de Wandaln kempft. Oiso haums ausn Balkan eanane Soidotn ozogn. Untan ostremischn Kaisa Theodius II, hod ma de jahrlign Tribut ned zoit, weu ma da irrign Moanigung woa, das bei de Hunnen zweng de föhladn Tribut eanane Leid ausanaundalafn wean. Daun hod nu a Grenzbischof hunnische Fiaschtngräwa plündan lossn. Af des affi is da Attila Bes wuan. Oiso san seine Hunnen in Balkan eigfoin. Glei beim easchtn Schtuam is de Schtod Viminacium gfoin. Se haum a iwa 100 Km broade Breschn in den Vateidigungsgiatl vo de Ostrema gschlogn, dea nia mea wida gschlossn wuan is. Dutzande Schtäd und Feschtungan san eaowat wuan und de Ostrema hom um Fridn bitt und ois Schtrof den doppödn Tribuat zoin miassn, oiso 1400 Pfund Goid. De Hunnen hom in dem Schtrofzug uneamessli Beute gmocht und in Attila sei Ruhm ois Heerfira woa machti gschteakt.
Da Attila ois Alloaheascha
Umman Joawexl 444/45 woa daun da Attila da Alloaheascha iwa de hunnischn Schtämm und de vabündetn Germanenvöka. 446 woa in Byzanz a gross Eadbebn des dea Schtod schwaa gschot hod und bei de Ostrema san de Soidotn aus Sizilien zruckkema, oiso hod ma wida de Tributzoilungan eigschtöd. Des hod in Attila guat einipaßt und so hod se de Gschicht widahoid und ea is mid de Hunnen bis za de Thermophylen in Griachnlaund plündand owizogn. Mera Heer hom in Balkan duachzogn und vawiast, oans hod sogoa Konstantinopl augriffa. So hod ea a glei in Bleda seine Leid vo seina Fiarung iwazeign kena. Den ogseng vo da Beute hom de Ostrema wida um Fridn bittn miassn. Ostrom hod 6.000 Pfund Goid ois Oamoizolung afbringa miassn und de Tributzolung is af 2.100 Pfund Goid jahrlig aukhom wuan. De Ostrema haum a zuaschtimma miassn das sidli da Donau af ana Broatn vo 5 Togroas de Biaga osidln miassn. Do woa da Attila am Güpfi seina Mocht. Do hedn de Hunnen Ostrom iwanema kena, owa se haum se mid de Tribut begniagt.
Im sömn Joa is ea a noch Nuaditalien groast und is midm Titl Magista militum (Heerfira des Westns) zruckkema, wos nu große Zolungan a vo Westrom bdeit hod. Owa so hod a an Fuaß in da Bolitik Westroms drinkhobd.
De Ostrema haum daun an Plan ausghekt wias in Attila eamoadn kenan. Dea is owa aufgflogn. Da Attila hod de Ostrema ois Dilettant gschimpft und hod vo Ostrom a Schmeaznsgaid valaungt. Meamois hod ea a seine Fiaschtn mid Bschweadn noch Byzanz gschickt, damids mid, fia se peasenlige Gschenk hoamkema kenan. Weu bei de Balkanprovinz nix mea zhoin woa, se homs jo söwa entvökad und vawiast, hod a se um a aundare Gaidquön umschaugn miassnea. Und do hod se nua Westrom mid Gallien aubotn. Nu dazua is 450 iwaroschand da zaudande Kaisa Theodosius II tod vom Ross gfoin und iwaroschendawoas hod ma in Flavius Marcianus (Markian) in Byzanz zan Kaisa ausgruaffa. Und dea hod glei, nu 450 de Tributzohlungan an de Hunnen eigschtöd.
Skamania County, Washington
Skamania County is a County in Washington in da USA.
Hunnen
Attila und Westrom
Da fia de Hunnen am Balkan nix mea zan Hoin woa, haums neiche Betetigungsföda braucht und do hom se glei zwoa Grind aubotn. De Schwesta vom westremischn Kaisa Valentinian III und Tochta vo da Gala Placida, de Justa Grata Honoria is vom regirendn Heamoasta Aetius mid an unbeitandn Senator vaheirat wuan, damits in da westremischn Bolitik ned zfui einipfuschn hod kena. Des hods owa oag gschtiad und so hods in Attila ian Ring gschickt und eam Bitt das as bfrein und heiratn soi. Dem Attila is des fiapass kema und ea hod vom Aetius de Haund vo da Honoria und aus Hoazadguat des westlige hoibade Reich valaungt. Megligawoas woa eanna bada Plan an gmeinsauman Suhn (vo da Honoria midm Attila) ois Kaisa vo Westrom eizezn, weu jo ia Kaisabruada kindalos woa. Des hod da Aetius natiali olehna miassn. In Gallien is da Afschtaund vo de Bagauden vo Westrom nidagschlogn wuan und eana Aufira Eudoxius is zan Attila gflohn und hodn zweng Gallien grazt. A bei de ripuarischn Frankn hods Eabschtreitigkeitn gem, wobei se dea vom Aetius untaschtizte Prinz duachgsezt hod.
De Schlocht auf de Katalaunischn Föda
Da Aetius is mid seine Rema, de Westgotn und de vua de Hunnen gflohane Alanen, savoischn Buagunda und de Ripuarischn (Salischn) Frankn' vo Sidn kema.
De Hunnen hom scho Orleans plündat, ois de Gegna aftaucht san. Dahea hom se de Hunnen in da Nocht za eanan Loga zruckzogn. Eanan Rickzug hom de Gepidn untan Ardarich deckt. Vom Aetius woan de salischn Frankn de Voahud und de hom se glei mid de Gepidn oadandli gfezt.
Vo de spadan Historika san de zwoa Heer unhamli gross bschrim wuan. Owa weu de moastn Hunnen dahoam blim san is a af dem Födzug nix vo schnölle Reitaatackn vo hunnische Reita iwalifad. So wead eana Heer so umma 50.000 Mau schtoak gwest sei. Af da westremischn Soatn weans a wengl Weniga gwest sei, so umma 45.000 Kempfa. Da Attila hod sei Wognbuag und Loga nuadliga auglegt ghobt, um vo Hint ned vom Nochschub ogschnittn zsei. Und um af ois reagian zkena. Fois valian, kenan Se se noch Ostn ozetsn, oda noch an Sieg hedns Rechts za de Westgotn oda Links owi noch Sidfraunkreich eifoin kena.
Da Schlochtplotz:
Am 20. Juli 451 is ma zwischn Troyes und Châlons-en-Champagne, afn Campus Mauriacus zua Schlocht afmaschiat. Se is daun ois Schlocht af de Katalaunischn Föda brühmt wuan.
Bei de Hunnen hod da Attila des middlare Treffn augfiad. De linke Flankn hom de Ostgotn untan Walamir gschtöd, vo de eppa de Höfte ois schwaare Reita kempft hom. De rechte Soatn hom de Gepidn untan Ardarich mid de kloanan Germanenkontigent gschtöd.
Bei de Rema hom nua Zwoa des Kommando ghobt. Da Theodarich bei de Westgotn, de Rechts gegniwa vo de Ostgotn gschtaundn san und fost Olle brittn woan. De Rema untan Aetius Links gegniwa de Gepidn und in da Middn de Alanen und Aundare. Weu ma Dene ned so vatraud, hom da Theodarich und da Aetius a eana Firung iwanumma. De Alanen hom owa topfa und brav ausghoidn, obwois vo de Hunnen untan Attila genau augaunga wuan san. Fia Rom hods ned guad ausgschaut ois de Hunnen af gaunza Linie augriffa hom und a nu da westgotische Kini im Kaumpf gfoin is. Owa des hod de Westgotn eascht richti afgschtachtl und se haum untan Thorismund so schtoak augriffa das den Fligl vo de Ostgotn gwuaffa hom und sogoa zan hunnischn Zentrum vuagschtossn san. Do is in Attila nua mea da Rickzug in sei Wognbuag iwablim.
De Rema und Westgotn woan zschwoch das de Wognbuag schtiama hedn kena. Oiso haums de Hunnen nua eigschlossn. Da Aetius woit de Westgotn ned zschtoak wean lossn und aundraseits a de Hunnen ned oizfü schwechn. den ea hod se eibüt das as nu ois Gegngwicht za de Westgotn brauchat. Oiso hod a in Thorismund eigret, das a mid sein todn Vota und de Westgotn hoamroasn soi, damid eam ned a jingara Bruade den Kinithron wegschnappad. Oiso san de Westgotn hoamgroast. De Hunnen soin se augebli scho af a Aushungarungsblogarung vo eanan Loga eigschtöd haum. Da Attila soid noch da Iwalifarung in da Wognbuag, aus Hoizsättl fia Eam an Scheitahaufn hearichtn lossn hom. Owa wia de Westgotn weg woan hom de Hunnan mid eanana gaunzn Beute iwan Rhein ummi oziagn kena. Da Aetius hods mid de Rema nua a Schtickl begleit bevua se söwa noch Italien owizogn san. Obwoi olle Bade fuachtbore Valust aun Kempfa ghobt hom und des Treffn eigendli unentschiedn ausgaunga is, hods an Valiara und oan Siega gem. De Siega woan de Westgotn weus unghindat im Westn Fraunkreichs des Tolosanische Reich earichtn hom kena. Da Valira woa da Attila, ned zweng an Valust vo de Germanenkriaga. De moastn seina Hunnen san jo dahoam blim und de Germanen woan zan easetzn. Owa ea hod den charismatischn Nymbus vo da Unbsiegboakeit valuan. Ostrom hod afgrist und zoit koan Tribut mea und a Westrom hod a de Zolungan eigschtöd. Wia hoit a de Großn in sein Reich bei da Schtaung? Do hod a se wos eifoin lossn miassn. A daß Olle wissn, midn Attila und seine Hunnen is nu oiweu zan Rechna.
Da Födzug noch Nuaditalien
451 woa in weidn Teu vom Middlmeearaum a Hungajoa. Oiso is a s´Gaid und s´Goid knopp wuan. Da Kaisa Markian hod de ostremische Armee wida neich afgschtöd und is so a fia de Hunnen eanan Bsitzschtaund gfeali wuan. Owa des oanzige Laund wo nu wos zan Hoin gwest wa, woa Italien söwa. Des is bishea am wenigstn vo Raubzig hoamgsuacht wuan und woa deswegn nu relativ vamegend. Oiso hod da Attila den Plan gfosst 452 in Italien eizfoin. A boa Städt eaowan und Nuaditalien a wengl Braundschotzn und da Kaisa in Ravenna wiad af Knia in an Friedsvatrog, mid jahrlige Tributzolungan eiwüllign. Megligawoas ruckt ea a de Justa Grata Honoria nu ois Braut aussa. So hed da Kaisa a den Aëtius iwagaunga und ois Magister militum ogsezt. Und daun 453 mid gaunza Kroft af Ostrom losgeh.